25/02/2021 | Administración LocalMunicipal
Sada
Secretaría
Modificación do tribunal, fixación da data de constitución e desenvolvemento do 1º exercicio do proceso selectivo para a provisión dunha praza de persoal funcionario de carreira da Escala de Administración Xeral, Subescala de xestión OEP 16

A Alcaldía do Concello de Sada ditou o 23 de febreiro o Decreto núm.400/2021 que a continuación se transcribe literalmente: “Dado que polo Decreto da Alcaldía núm.490/2020, do 9 de marzo, aprobouse a listaxe definitiva de persoas admitidas e excluídas ao proceso selectivo para a provisión en propiedade dunha praza de persoal funcionario da Escala de Administración Xeral Subescala De Xestión (grupo A subgrupo A2 de clasificación), e convocouse á constitución do tribunal e ás persoas aspirantes para a realización do 1º exercicio o día 27-3-2020. (BOP núm.50, do 13-3-2020) Considerando que polo Decreto da Alcaldía núm.566/2020, do 16 de marzo, ante a situación derivada da declaración de pandemia do “Coronavirus”; e en consecuencia a declaración do Estado de Alarma polo Real Decreto 463/2020, do 14 de marzo, para a xestión da situación de crise sanitaria ocasionada polo COVID-19; foi adiada a constitución do tribunal e a celebración do 1º exercicio, ata que se ditase unha nova resolución que determinase unha nova data de constitución do tribunal e de convocatoria de celebración do 1º exercicio (BOP núm.54, 24-3-2020) Considerando a mellora da situación epidemiolóxica, as medidas adoptadas no marco do estado de alarma vixente actualmente e o tempo transcorrido dende a resolución de adiamento, co obxecto de desenvolver o proceso selectivo pendente, ao abeiro da atribución que recolle o artigo 21.1 h) da Lei 7/1985, de 2 de abril, reguladora das bases de réxime local, RESOLVO: 1º Modificar a composición do tribunal cualificador do proceso selectivo para a provisión en propiedade dunha praza de persoal funcionario da Escala de Administración Xeral Subescala De Xestión (grupo A subgrupo A2 de clasificación) correspondente á Oferta de Emprego Público para 2016 do seguinte xeito, substituíndo á persoa nomeada como: - Secretario/a suplente: Sara Igual Núñez, Interventora do Concello de Villaviciosa de Odón por D. José Villán Fuertes, secretario xeral do Concello de Carballo - O vogal suplente: D. Francisco Javier Ulloa Arias, interventor do Concello de Cambre por DªHeping Latifi Campillo, tesoureira do Concello de Miño 2º. A constitución do Tribunal Cualificador terá lugar o venres, día 23 de marzo de 2021, ás 9.00h no Edificio municipal de uso administrativo, situado na Avda. da Mariña núm.25 de Sada.3º. Convocar ás persoas aspirantes para a celebración do primeiro exercicio que terá lugar o día 23 de marzo de 2021 ás 12.00 horas no salón de actos da Casa da Cultura municipal “Pintor Llorén”, situada na Avda. do Porto s/n de Sada. As persoas aspirantes acudirán provistas do seu DNI. Dada a situación actual teranse que respectar, como mínimo, as medidas impostas polas autoridades sanitarias en vigor no momento de celebración das probas, sen prexuízo de que o tribunal considere reforzalas. A data de realización do resto dos exercicios publicarase no taboleiro de anuncios do concello e da sede electrónica, sen prexuízo de que se poida dar información a través da web municipal.4º. Publicar esta resolución na páxina web municipal, no taboleiro da sede electrónica e no Boletín Oficial da Provincia”. O que se publica para xeral coñecemento. Sada, 23 de febreiro de 2021 O Alcalde.: Carles Lluis Kasrioui Agachi